เรื่องร้องเรียน (ไม่ระบุ) วันที่ 2022-09-18 02:50:32 — แขวงพระโขนงเหนือ เขตวัฒนา กรุงเทพมหานคร
เรื่อง การจัดการ รับมือปัญหาแมวจรอย่างเหมาะสม เป็นระบบอย่างมีเมตตา

เรียน ทีมงานเพื่อนชัชชาติ
เนื่องด้วยบริเวณที่อยู่อาศัย(หอพัก) มีแมวจรอาศัยร่วมอยู่ในชุมชุนจำนวนมาก มีลักษณะผอม หิวโซและท้อง ด้วยความเห็นใจจึงมีบางคนรวมถึงดิฉันก็ได้ให้อาหารไปแต่ด้วยในชุมชนไม่ได้เห็นด้วยในการจุนเจือช่วยเหลือสัตว์จรจัดเพราะกลัวมาอยู่ถาวร และสร้างปัญหา จึงเกิดความขัดแย้งในระแวกอยู่อาศัย
เนื่องด้วยไม่อยากให้เกิดความรุนแรงทางตรงเช่น การทำร้ายแมว หรือความรุนแรงทางอ้อม เช่นปล่อยให้อดตาย จึงขอเรียนเสนอทางแก้ไข ดังนี้นะคะ
1.เสนอให้ กทม.มีจุดพักพิง ช่วยเหลือแมวจร ที่ประชาชนสามารถแจ้งให้มารับ/ นำส่งแมวจรบริเวณใกล้บ้านได้  โดยศูนย์ควรมีการจัดการภายใน เช่น
1.1. การตรวจสุขภาพ ทำหมันทั้งตัวผู้และตัวเมีย ให้การพักพิงเบื้องต้น  โดยจัดสรรลักษณะพื้นที่อย่างเหมาะสม ทั่วถึง เช่น ศูนย์ตามสวนสาธารณะ หรือศูนย์พักพิงตามเขตต่างๆ /
ที่ดินว่างเอกชนที่ปลูกกล้วยเพื่อประโยชน์ทางภาษี อาจจะขอความร่วมมือโดยใช้ที่สร้าง flexible shelter เล็กๆแทน ไม่ใช้โครงสร้างถาวร ยกออก พับเก็บคืนได้ ยินดีให้บริการทางสถาปัตยกรรมฟรี/ พื้นที่วัด เป็นต้น
1.2. เป็นตัวกลางในการหาเจ้าของแมวโดยใช้สื่อของรัฐประชาสัมพันธ์
1.3. จัดตั้ง cat friendly neighborhood เพื่อหลังจากการทำหมัน ตรวจสุขภาพแล้วแมวไม่สามารถปรับตัวกับการมีเจ้าของได้ ก็ปล่อยกลับสู่ชุมชนที่ปลอดภัย tracking แมวได้ให้เป็นแมวของชุมชน  ชุมชนนั้นได้ประโยชน์จากการจัดการหนูของแมวและการประชาสัมพันธ์ท่องเที่ยว ตาม trend pet friendly route
 1.4. แสวงหาความร่วมมือจากองค์กรเอกชนที่อยู่ในอุตสาหกรรมที่เกี่ยวข้อง เพื่อการทำ csr/ การทดลองอาหาร ผลิตภัณฑ์ ตัดขน และนวัตกรรมที่เกี่ยวข้องโดยใช้แมวจรเป็นกลุ่มทดลองทางการตลาด เพื่อให้เกิด income ภายใน   
1.5.แสวงหาความร่วมมือจากคณะสัตวแพทยศาสตร์มหาวิทยาลัยต่างๆและชุมชนเพื่อขอความเห็น การแก้ปัญหาภาพรวมอย่างยั่งยืน

โดยหากในช่วงแรกงบประมาณไม่พอ ควรเปิดให้มีการบริจาคอาหาร ( ที่สารอาหารครบถ้วน ไม่มีโซเดียมเยอะ) ทราย ปัจจัยต่างๆ